**STEVEN BROOKS 3-4**

 **SID:** Vendégem, Steven Brooks, Izráelben volt épp, amikor hat aranyban megjelent angyal jelent meg?

***STEVEN:*** *Így van Sid, bevonultak az alkalomra.*

**SID:** Mivel arany színűek voltak ezek az angyalok, ez mutat valamit a természetükről. Azonnali anyagi csodák törtek ki. De mielőtt még erre rátérnénk, hadd mondjam el miért szeretem annyira Stevent interjú vendégként a műsorunkba meghívni. Azért, mert ő annyira jól érti a láthatatlan világ működését. Volt egy olyan átélésed, melyről nem beszélsz túl sokat, de rengeteg természetfölötti megtapasztalásod közül a láthatatlan világban voltak olyanok is, amikor Isten nagy embereivel, vagy aszonnyaival találkoztál, akik tanítottak téged. Mesélj erről.

***STEVEN:*** *Így van, Sid. A szellemvilág sokkal inkább olyan, mint a Csendes óceán. Óriási mélységű, és annyira sokmindent lehet még felfedezni belőle, hogy minél beljebb haladsz szellemben, annál több felfedezésed lesz benne. Aztán vannak olyan idők is, amikor Isten Szelleme képes valakit elragadni szellemben és Isten kegyelme által részesítheti azt az embert mennyei látogatásban, és olyan átélésekben, amikor képes kommunikálni angyalokkal, illetve a megváltott szentekkel. Pontosan ezt látjuk a Zsidókhoz írt levél 12:18-tól annak írója elmondja nekünk, hogy a Sion Hegyére kell jönnünk. Azt mondja a 22-23-as versekben: „Az új hely, ahová érkeztetek, a Sion Hegye, az Élő Isten Városa, a Mennyei Jeruzsálem, benne az angyalok ezreivel és a megváltott emberek szellemeivel, akik már tökéletessé váltak.”*

**SID:** Mondd el egy olyan átélésed, melyben tanítottak, vagy kaptál valamit valakitől a szellemvilágban.

***STEVEN:*** *Egyik alkalommal, amikor az Úr a Mennybe ragadt, találkoztam William Seymour-al, és azt is megengedte az Úr, hogy beszélgessek vele.*

**SID:** Aki nem tudná ki az a William Seymour, ő volt az egyszemű fekete bőrű ember, akin keresztül Isten kirobbantotta az egész Pünkösdi ébredést. Szóval ténylegesen vele találkoztál?

***STEVEN:*** *Igen.*

**SID:** És még mindig csak egy szeme volt amikor láttad őt?

***STEVEN:*** *Nem, teljesen gyógyult a szeme. Nagy darab fekete bőrű testvér, hatalmas vállakkal. Először még nem tudtam ki ő. Gyönyörűen volt öltözve, úgy nézett ki, mint egy herceg. Majd elkezdett megbízásokat adni nekem. Azt mondta: „Imádkoznod kell a gyermekekért, különösen azokért, akik Down kórosak, vagy mentálisan retardáltak. Az Úr meg akarja gyógyítani ezeket a gyermekeket!” Majd adott még további instrukciókat is arra, hogyan imádkozzam a betegekért, hogyan szolgáljuk feléjük hittel, elvárva Istentől, hogy Ő meg is gyógyítja ezeket a betegeket. Azóta rengeteg ilyen típusú csodát láttunk megtörténni.*

**SID:** Mesélj egyik gyermekről, akiért imádkoztál.

***STEVEN:*** *Azért érdekes ez, mert sokszor nagyon távoli helyekről is repülővel jönnek szülők ilyen betegségben lévő gyermekeikkel az alkalmainkra, hogy meggyógyuljanak a gyermekeik. Dél Kaliforniában szolgáltam nemrég, ahová Colorado-ból repült valaki autista gyermekével. Csodálatos volt. A férjnek és a feleségnek is annyi sok akadályt kellett leküzdeniük, hogy ott lehessenek ezen az alkalmon. Az ellenség mindent bevetett, hogy megakadályozza, hogy el tudjanak jönni arra az alkalomra, de a végén mégiscsak összejött. Előrehívás történt és tudtam imádkozni a gyermekükért. Az Úrnak egyik angyala bevonult az alkalomra, és nem csak én láttam, hanem más is látta az angyalt. Ahogy megjelent az alkalmon, egy ködöt fújt a gyermek fölé. Nem éreztünk semmi változást azonnal, majd később küldtek egy üzenetet a szülők, hogy szép lassan egyre jobb lett a gyermekük mentális ébersége. Olyan dolgokat is képes mostmár csinálni, amit azelőtt nem tudott. És ez több alkalommal is így történt.*

**SID:** Kiváncsiságból hadd kérdezzem, miért láttad William Seymour-t? Miért mondta, hogy imádkozz ilyen gyermekekért? Mi ennek az egésznek a célja?

***STEVEN:*** *Ha tanulmányozzuk az Azusa utcai ébredést, Isten Szellemének ezt a hatalmas kiáradását, ami Kaliforniában, Los Angelesben történt, az 1900-as évek elején. Isten hatalmas mozgalma tört ki, és azokon az alkalmakon nagyon sok gyerek volt. Rengeteg híres prédikátor úgy vált azzá, hogy gyerekként ott volt ebben az ébredésben, ahol óriási csodák történtek minden egyes alkalmon. Sőt, gyerekek voltak sok esetben, akik imádkoztak a betegekért és úgy történtek a csodák. Isten Shekina dicsősége, mely megnyugodott azon az istálón, ahol tartották az alkalmakat, annyira erősen jelen volt, hogy a dicsőség felhőjében a gyerekek bujócskázni tudtak. Olyan szinten betakarta őket a dicsőség felhője, hogy láthatatlanná váltak benne.*

**SID:** Annyira vágyom meglátni, ahogy majd kisgyerekek odasétálnak emberekhez és imádkoznak vakokért és azok visszanyerik látásukat. Vagy imádkoznak rákosokért és az azonnal eltűnik. Kell, hogy olyan hitünk legyen, mint a kisgyermeknek, mert egy gyereknek ez olyan könnyen megy.

***STEVEN:*** *Így van. William Seymour azt is megprófétálta 1910 körül, hogy 100 évvel később Isten újra meglátogatja Amerikát és kiárasztja Szent Szellemét rájuk.*

**SID:** Steven, elmondtad korábban, hogy azokban az időkben élünk, amikor Isten megszaporítja a csodák számát és ez egybevág William Seymour azon próféciájával is, hogy 100 évvel később Isten újra kiárasztja dicsőségét. A könyvedben beszélsz egy olyan dologról, amit palástnak nevezel. Mi ez a palást?

***STEVEN:*** *Még az Ószövetség idejében láthatunk sok hatalmas prófétáját az Úrnak, mint például Illést, aki az egyik legnagyobb prófétája volt Izráelnek. Földről való távozása előtt, palástját átruházta valaki másra, mégpedig Elizeusra. Ha elolvasod a Bibliában följegyzett csodákat, melyeket Illés tett és megszámolod azokat, láthatod, hogy nyolc rendkívüli csoda történt rajta keresztül. Elizeus azonban dupla porcióért imádkozott, mert kétszeresét akarta az Úrtól annak a kenetnek, melyet Isten –e hatalmas emberén volt. Ha megszámoljuk az ő életében történt csodák számát, azt látjuk, hogy 15 csoda történt. Néha ilyenkor azt mondják emberek, hogy „mégsem kapta meg a dupláját...” azonban Elizeus halála után, történt még egy csoda. Amikor eltemettek egy Izráeli embert, akinek a temetésével gyorsan kellett végezniük a Moábiták támadása miatt, akik a helyszínre érkeztek, gyorsan leengedték a holttestet oda, ahová Elizeus volt eltemetve. Amikor a holttest hozzáért Elizeus csontjaihoz, az feltámadt a halálból, szóval az volt a 16. csoda. Pontosan a duplát kapta. Épp ilyen jellegű csoda és kenet növekedést fogunk tapasztalni, amikor palástok kerülnek átadásra.*

**SID:** Sokan megkaphatják ezeket a palástokat, vagy csak a szupersztárok?

***STEVEN:*** *Nem, ez végig fog söpörni az egyházon. Nem lesznek többé szupersztárok, hanem a szintek kiegyenlítődnek, nem akarjuk, hogy csupán székeiket melegítő emberek járjanak közénk. Pont ez történik akkor is, amikor tanulmányozzuk a történelem során előforduló ébredéseket. Láthatjuk, hogy még a gyerekek is mozogtak Isten csodatévő erejében. Láthatunk háziasszonyokat, víz-gáz szerelőket, akik ugyanúgy mozognak Isten erejében, elhívásában. Tehát ha HISZED, hogy megkaphatod ezt a kenetet, ezekre az utolsó időkre félretett palástokat, akkor ezeket meg is kaphatják az éhes szívűek, akik csupán azt akarják csinálni, ami Isten munkája.*

**SID:** Az egyik olyan dolog, ami működik az életedben, az az ismeret beszédének ajándéka, és a bölcsesség beszéde. Például, az első szegmensben, csupán nem jutott rá idő, hogy elmondjam, de valakinek a nyaka gyógyul meg éppen. Ha megmozgatod, érezni fogod, ahogy eltűnt a fájdalom. Ennél kifolyólag, volt az egyik alkalmadon valaki, akinek légzési problémái voltak, amikor az ismeret beszéde által kaptál erről kijelentést. Nézzük ezt meg felvételről.

**STEVEN:** Az Úr arcüreg gyulladásokat gyógyít éppen és allergiát. Az orrban lévő dolgok. Ezek elhagynak téged, most! Teljesen kitisztítja az orrod és minden rossz baktérium elhagy most. **TOLMÁCS**: Az orrüregében volt egy tumor és most eltűnt. Újra tud az orrán át lélegezni. Amikor Isten megnyitotta az orrát, mindkét orrlyukán át tudott levegőt venni. **STEVEN**: Igen, láttam amint az Úr kitisztítja emberek orrát. Halleluja. **TOLMÁCS**: Abban a pillanatban szűnt meg az orrdugulása. **STEVEN**: Dicsőség az Úrnak, aki teljesen meggyógyította.

**SID:** Wow, Steven, Isten jelenléte nagyon erősen ott lehetett, amikor meggyógyult ez az ember. De ez az egész dolog a kenetről, palástokról, ajándékokról annyira lenyűgöz. Ezért is tetszik nagyon az új könyved ezekről a palástokról, mert segít az olvasónak abba a pozícióba kerülni, melyben el is tudja venni ezeket a palástokat. Mivel azonban kaptál egy éjszakai látomásban egy természetfölötti betekintést ezekbe a palástokba, elmondanád ezt nekünk?

***STEVEN:*** *Sid, abban az állapotban voltam, amikor kerestem Istent, hogy kapjak Tőle egy palástot. Olvastam a Bibliában Elizeusról, hogy kapta meg Illés palástját, Mózesről és Józsuéről, hogyan került átadásra a kenet. Majd Pál és szellemi fia, Timóteus esetében, majd azt mondtam: „Uram, biztos vagyok benne, hogy van számomra egy palástod. Éhezem erre, mert akarok többet!” Szóval elkezdtem kiáltani az Úrhoz, és ez így ment két éven keresztül. Majd egy nap azt mondtam: „Uram, belefáradtam, hogy már két éve kérek Tőled egy palástot. Őszintén szólva, elcsüggedtem emiatt. Miért nem válaszoltad meg ezt az imám?” Aznap este úgy feküdtem le, hogy azt mondtam az Úrnak: „Uram, elcsüggedtem. Úgy érzem, nem válaszoltad meg az imám.” Lefeküdtem aludni és aznap este meglátogatott az Úr és elragadt egy mennyei helyre, méghozzá a fölöttünk lévő szellemi atmoszférába, kb. 10 km-re a föld feszínétől fölfelé. Képes voltam belelátni ebbe. Az Úr egy szellemi sziklahasadék mögé helyezett és leláttam egy völgyre, ahol megláttam az ellenség egyik táborát. Láttam, ahogy démonok menetelnek a táborban valami körül, amit védelmeznek. A tábor fölött láttam két hatalmas démoni lényt, akik röpködtek afölött. Úgy néztek ki egy kicsit, mint a szárnyas denevérek, akik a légtérben járőröztek, őrködve valami fölött. A démoni lényeknél hatalmas lándzsák voltak, borotva élesen hegyes dárdacsúccsal. Annyira szerettem volna látni, hogy vajon mit védelmeznek ott annyira. Ahogy néztem és ezen tűnődtem, hirtelen a bal vállam fölött két hatalmas angyal átsuhant fölöttem, egyenesen az ellenség táborába repülve. Hatalmas sebességgel elkezdtek körözni az ellenség tábora fölött, annyira felzaklatták a gonosz szellemeket, hogy azok teljesen felhergelődtek. Majd villámcsapásként, mint egy Kék-angyal-sugárhajtású vadászgép, úgy szárnyalt el óriási sebességgel ez a két angyal, majd az egész tábor utánuk eredt és követte a két angyalt.*

**SID:** Olyan volt, mintha elcsalogatták volna őket az angyalok.

***STEVEN:*** *Hallottam az Úr hangját és azt mondta: „Menj gyorsan! Ők az én elterelő angyalaim.” Tehát kitisztult a tábor és én gyorsan odaszaladtam a völgybe, amilyen gyorsan csak bírtam, úgy futottam. Majd legnagyobb meglepetésemre, egy halom ruha hevert ott. Másfél méter magasra volt pakolva, 2 és fél méter szélességben. Úgy nézett ki, mint egy négyszögletes blokk. Ruhák ezrei, meg ezrei, felsők, kalapok, kesztyűk, sálak, csizmák. Zavartan azt kérdeztem az Úrtól: „Uram, mi ez?” Az Úr azt mondta: „Ezek az igénybe nem vett palástok. Sokan a régi idők szentjei közül, akik már hazaköltöztek Hozzám, palástjaik itt hevernek, melyeket soha senki nem kért és nem vett igénybe. Vannak olyan helyzetek is, mikor valamelyik palástot egyszerűen még nem volt arra alkalmas személy, hogy arra minősítve legyen, hogy azt megkapja az előző generációkban.”*

**SID:** Szóval azok a palástok, melyeket láttál, a mostani idők emberei számára elérhetők?

***STEVEN:*** *Pontosan! Elérhetők a szolgálat céljára.*

**SID:** És veled mi a helyzet? Számodra is volt ott egy palást?

***STEVEN:*** *Igen, valahogy éreztem, hogy ott van az én palástom is, és valahogy még azt is tudtam, hogy pontosan hol van, mivel a szellemvilágban az ismeret nagyon nagyon gyorsan árad. Szóval bedugtam oda a jobb kezem, a halom közepére és olyan mélyre kellett nyúlnom, hogy egészen a vállamig ért. Majd megragadtam és kirántottam a halomból. Az Úr palástja volt ez számomra. Föltartottam, és egy kék pulóver volt. Nekem a kék a kedvenc színem, mivel az a prófétai szolgálatot és a prófétikus világot jelképezi. Az Úr arra hívott el, hogy prófétája legyek és pulóvert is mindig szeretek hordani. Utazásaim alatt, amikor megyek egy-egy helyre szolgálni, mindig kényelmesen öltözöm és a pulóver az, amit leginkább szeretek magamon. Szóval áthúztam a fejemen, karjaimon és láttam, hogy tökéletesen jó rám, mintha rám szabták volna. Majd meghallottam az Úr hangját, amint elmondta nekem a szolgáló nevét, aki viselte ezt. Azt mondta, egyik legmegbízhatóbb prófétám volt, azt is elmondta, hogy mikor és hol élt.*

**SID:** És hol?

***STEVEN:*** *Azt mondta: az egyháztörténelem ismert figurája volt, aki Skócia partjain élt, egy kis szigeten.*

**SID:** Majd találtál egy könyvet erről az emberről. Mit olvastál róla?

***STEVEN:*** *Az Úr kijelentette, hogy 1400 évvel ezelőtt élt ez az ember. A könyvre rátalálva azt tudtam meg róla, hogy a Katólikus Egyházból jött ki és olvastam életének szolgálatáról. Két héttel azután, hogy megkaptam az ő palástját, ugyanolyan csodák kezdtek el történni a szolgálatomban, amikről olvastam nála. Angyali találkozások, amiben volt, az ismeret beszédének folyékonysága olyan részletekkel, hogy az emberek álla is leesett, mert az Úr teljes részletekbe menő dolgokat is fölfedett emberekről, ami megragadta a szívüket és ajtót nyitott szolgálatra feléjük.*

**SID:** És hogy hívták ezt az embert?

***STEVEN:*** *Szent Columba.*

**SID:** Én már hallottam Szent Columba-ról. Te örülnél, ha olyan gyógyító szolgálatod lenne, mint amilyen neki volt? Szeretnél egy ugyanilyen palástot, mint ami rajta volt? Steven, rengeteg levélben kérdésként fogom majd megkapni, ha ezt most nem mondod el nekünk. Izráelben szolgáltál, miközben hat arany-színű angyal jelent meg és azonnali anyagi csodák történtek. Meséld ezt el.

***STEVEN:*** *Sid, épp egy konferenciát tartottam Izráelben. Szombat este, miközben szolgáltam, tudtam, hogy az Úr angyalai eljöttek az alkalomra és megálltak mögöttem az emelvényen. Az embereket előre hívtam, oda, ahol ők álltak, hogy minél közelebb kerüljenek a kenethez. Mivel az angyalok az Úr Jézus dicsőségét és kenetét hordozzák magukon. Azt is tudtam, hogy pénzügyi csodák fognak történni, szóval elkezdtem imádkozni az emberekért, hogy jöjjön áttörés az anyagi életükbe. A következő reggel egyik ember, aki ott volt ezalatt az ima alatt, arról számolt be, hogy egyetlen éjszaka alatt anyagi csodát élt át, melyet angyalok hoztak el neki. Kapott egy hat számjegyű összeget, elmondta az összeget is és ez óriási áldás volt számára az Úrtól.*

**SID:** Rajtad kívül más is látta a hat arany színű angyalt?

***STEVEN:*** *Élő közvetítésben adták a szolgálatot, tehát az egész világon néztek bennünket emberek. Majd kaptunk egy e-mailt Kínából, ahol egy hölgy azt írta: „Amikor Brooks testvér szolgálni kezdett, hat aranyozott angyalt láttam az emelvényen megjelenni, akik a testvér mögött álltak.”*

**SID:** Kiváncsiságból hadd kérdezzem, te elmondtad az embereknek, hogy hat angyalt láttál és milyeneket?

***STEVEN:*** *Nem. Csak annyit mondtam, hogy az Úr dicsősége itt van és az Úr anyagi, pénzügyi csodát fog tenni emberek életében.*

**SID:** Tehát semmi más módon nem tudhatta ez a hölgy, csak úgy, hogy a TV képernyőn keresztül látta az ott megjelent angyalokat.

***STEVEN:*** *Így van. Belelátott a szellemvilágba, és pontosan tudta, hogy mi történik.*

**SID:** Számomra teljesen elbűvölő, amikor beszélsz a palástokról, mivel itt az idő, hogy Isten kiárassza utóljára még hatalmasan Szellemét, mielőtt a Messiás visszajön. Csoportos összejöveteleiteken voltak olyanok, amikor emberek keneteket és palástokat kaptak. Meséld ezt el.

***STEVEN:*** *Voltam olyan összejövetelen, ahol láttunk palástokat leszállni az égből. Kenetet leszállni ugyanígy. Ahogy rászállt emberekre, Isten Szelleme felszabadította azokat rajtuk. Egyik ilyen alkalmon, 70 szolgálóval történt ez meg egyszerre. Vezetők felé szolgáltunk éppen, amikor a tetőn át palástok hullottak az emberekre, akik kinyúltak, megragadták és felöltözték szellemben ezeket.*

**SID:** Itt segíts ki egy kicsit. Mit értesz azalatt, hogy palástok hullottak az égből? Hit által fogadták el ezt emberek, vagy ténylegesen látták is ezeket?

***STEVEN:*** *Az Úr sokak szemét megnyitotta, akik beleláttak a szellemvilágba. Többek pedig, anélkül, hogy látták volna ezt, fizikailag érezték, amint rájuk nehezedett ennek súlya. A vállaikra hullott, mint egy terítő. Az Ószövetségben a palást vagy egy terítőhöz hasonló szövetből volt, vagy állati bőrből és ezt magukra téve hordták az emberek. Az Újszövetségben a palást a kenetre utal, azonban ennek is van súlya. Az emberek azt mondogatták: „éreztem, ahogy valami a vállamra szállt.” Többek hatalmas forróságot éreztek ezzel együtt, a többség azonban azt, mintha kisebb súly nehezedett volna rájuk, mely kenettel együtt jött, tehát ez egy friss, új palást volt.*

**SID:** Hiszem, hogyha most imádkozol a nézőinkért, sokan közülük kapni fognak egy palástot.

***STEVEN:*** *Igen. Itt az idő, hogy új palástok szabaduljanak föl. Ezek a kenetek jönnek erre az utolsó nagy aratásra, és meglátjuk mennyire szükségünk van arra, hogy ezek a kenetek megjelenjenek és működjenek az életünkön, melyeket Isten rendelt így.*

**SID:** Ez az oka annak is, hogy Isten azt mondta, írd meg ezt a könyvet?

***STEVEN:*** *Pontosan. Hogy felkészítse az egyházat erre, mert olyan idők jönnek, amikor minden kézre szükség van a fedélzeten! Minden egyes emberre szükség van az aratáshoz!*

**SID:** Akkora hatalmas lesz az aratás, hogy a jelenlegi emberek is kevesek ahhoz, hogy kezeljék majd.

***STEVEN:*** *Épp ezért van szükség minden felnőttre és gyermekre is, akik Isten Szellemében tudnak mozogni!*

**SID:** Akkor most imádkozz kérlek.

***STEVEN:*** *Mennyei Atyám, köszönöm azokat, akik néznek, vagy hallgatnak ma bennünket. Atyám, a Jézus nevében, köszönöm, hogy van egy keneted, van egy palástod számunkra, ami pont ránk illik. Van egy elhívásod, amiben járni tud minden kedves néző, azokban, amikre elhívtad őket. Atyám, a Jézus nevében szólok most, hogy szabadítsd föl a kenetednek ezt a palástját most, melyet mennyei raktárodban őriztél eddig számunkra. Most pedig nyújtsd ki a kezed és fogadd el, ragadd meg hittel a Mennyből jövő kenetet, ezt a palástot, melyet Isten most ráruház az életedre. Járj ebben és végezd Istennek azt a munkáját, amelyre elhívott téged. Halleluja!*

**SID:** És bár kissé korai még, de azt hiszem elmondhatjuk, hogy a tegnap esti vacsoránknál a feleséged arról számolt be, hogy Isten kijelentette neki egy ismert szolgáló hamarosan bekövetkező halálát, és hogy ez mit fog majd jelenteni. Mondd el nekünk.

***STEVEN:*** *Nagyszerű Istennek szentjei fognak eltávozni, mellyel egy új hajnal virrad, egy új egyház-korszak kezdődik el, méghozzá az utolsó nagy aratás. Amikor ez bekövetkezik, meglátjuk, hogy az eddigieknél is hatalmasabb kenet jelenik majd meg az Egyházon. Nagyobb, mint ami az Apostolok cselekedeteiben voltak, pedig ott aztán óriási csodák voltak. Nagyobb lesz, mint az Azusa utcai ébredés során, mely az ötvenes években volt. Minden idők legnagyobb kenete fog megjelenni, mert Isten a végére tartogatta a legjobb bort! Azoknak az egykor élt legnagyobb szenteknek a palástjában fogunk járni, akik valaha is éltek a föld színén! Nem csupán prédikátorok, hanem zenészek és üzletemberek is kapnak ilyen palástokat, tanítók és minden féle emberek. Olyan mértékkel fognak ezek hullani ránk, mint még soha azelőtt!*

**SID:** A gyógyító kenet amit kaptál, ezt ténylegesen attól a skót ember palástjától kaptad. Mikor is élt ez az ember?

***STEVEN:*** *Kb. 1400 éve élt, abban a korban valamikor. Szent Patrick kortársa volt. Abban az időben sok Kelta szent élt, akik apostoli erőben és hatalomban mozogtak.*

**SID:** Mondanál néhány olyan csodát, melyről olvastál az ő éltében, amely veled is megtörtént?

***STEVEN:*** *Hasonló dolgok: csoda útján történő gyógyulások. Például voltak olyanok, akiknek szörnyű autóbalesete volt és mindenük összetört és azonnali gyógyulásuk volt, elhagyta őket azonnal a fájdalom. Volt olyan akinek gerincsérve volt és az Úr új porckorongot adott az illetőnek.*

**SID:** Mesélj a pásztorról San Francisco-ban.

***STEVEN:*** *Igen, volt egy nagyon Istenfélő pásztor San Francisco-ban, akinek híres gyülekezetei voltak. A gyülekezetében tartottam egy konferenciát és a szolgálat után ismeret beszéde által előrehívtam azokat, akiknek gyógyulásra volt szükségük. Ő volt az első a sorban, talán mert ő amúgy is elől volt. Azt kérdeztem tőle: „Mire van szükséged?” Azt mondta: „Ma este iszonyú fájdalmak közt jöttem el az alkalomra. Nagyon súlyos dolog, kiújult az aranyerem.” Akkora fájdalmai voltak, és annyira vérzett a végbele, hogy pelenkát kellett fölvennie. Aznap korábban volt egy városi tanácsi gyűlésen és amikor fölállt a székről akkor látta, hogy az csupa vér. Óriási fájdalom gyötörte. Imádkoztam érte és a kenet átáradt rajtam őbelé. Azonnal meggyógyult ott a helyszínen. A mosdóban látta, hogy a vérzés is megszűnt, és három nap után most először már fájdalmat sem érzett.*

**SID:** Lehet te, aki most nézed ezt, azt mondod, hát ez nem egy hatalmas nagy csoda, de hidd el, annak az embernek óriási csoda volt!

**SID:** Steven Brooks megtanult együttműködni angyalokkal, mivel fölfedezte, hogy ők mindig körülöttünk vannak és mi igenis együttműködhetünk velük. Steven, mikor volt az első átélésed angyalokkal?

***STEVEN:*** *2000-ben kezdtek megnyílni szellemi szemeim, amikor az Úr természetfölötti átélésekben részesített. Emlékszem, amikor ez először történt velem, a garázsunkban voltam, mely a házunk mellett van. Ott a garázsban imádkoztam a térdeimen és kb. 45 perces ima után, hirtelen elragadtatam a felhők fölé és egyenesen a felhők irányába tartottam. Majd egyetlen pillanat alatt egy olyan helyre érkeztem, melynek szilárd talaja volt, körülnéztem és egy teljesen más világban találtam magam.*

**SID:** Volt már ezelőtt is hasonló átélésed?

***STEVEN:*** *Ez volt az első alkalom, amikor ilyet láttam, vagy amikor ilyen dolog történt velem. Mindenféle színeket láttam, sárga és arany színeket, melyek irányomba örvénylettek. A lábam köré is jöttek, amolyan játékosan és a leggyönyörűbb színeket láttam, egész életemben nem láttam ehhez foghatót. Majd ahogy fölnéztem, elkezdtem szemlélni mindazt, ami előttem volt és a lehető legnagyobb, leghatalamasabb trónt láttam meg, amit valaha is láthat valaki. A trónt csillogó fehér felhő borította, de azért láttam kb. 20 méter magasan a levegőben, ezt a hatalmas karosszékhez hasonló trónt. A felhőkből kilátszott a szék karja. És ahogy ezt bámultam, Sid, a leghatalmasabb kezek, melyeket valaha is láttam, kinyúltak a felhők közül. Fölkapott engem és elkezdett behúzni a felhők közé. Majd megláttam a hatalmas Istent, Jehovát, aki fogott ezekben a hatalmas kezekben, majd az ölébe ültetett. És hallottam Isten hangját, amint szólt hozzám. Három szót mondott, mely megrendítette az egész világom. És ez a három szó: „ÉN SZERETLEK TÉGED” Ahogy ezt kimondta Sid, minden kudarcom, minden problémám, minden sérelmem és fájdalmam, minden, amit valaha is megtapasztaltam az életemben, úgy peregtek le előttem, mint egy film. Láttam a hibáimat, és azt is hogyan gyógyultam meg bántalmaimból. Úgy éreztem ekkor, hogy teljessé váltam. Azt hittem felrobbanok attól a hatalmas örömtől ami ekkor betöltött.*

**SID:** Tudod, elgondolkodtatott, amikor beszéltél azokról a hatalmas kezekről, melyek úgy nyúltak ki feléd, mint amikor egy édesapa nyúl ki gyermeke felé. És tudod gyermekként, már sok éve nem gondoltam erre, de amikor még kicsik vagyunk és apánk nyújtja felénk kezeit, olyan nagynak tűnnek azok a kezek. És tudod, nekem sosem volt olyan az apám, aki kimutatta volna érzelmeit. Soha nem mondta, hogy szeretlek. Vagy lehet mondta, csak én nem emlékszem rá. És tudod te, aki most nézel bennünket, lehet, hogy pont ilyen helyzetben vagy te is, de most a te édesapád, aki Isten, az Atya, azt mondja most neked is, mint Stevennek: „Szeretlek, szeretlek, szeretlek!” Steven, amikor megszűnt a látomásod, milyen változást hozott ez az életedbe ezután?

***STEVEN:*** *Az egész világom a feje tetejére fordult. Annyira megteltem örömmel és boldogsággal, hogy amikor besétáltam a házba, a feleségem rámnézett és teljesen ledöbbent, amikor meglátott. Azt mondta: „Ugye láttad az Urat!” Mivel teljes extázisban voltam. Tudtam, hogy innentől kezdve soha többé nem lesz ugyanolyan az életem.*

**SID:** De ahogy telt-múlt az idő, egyre inkább azt érezted, hogy már nem elégít ki az a szint, ahol vagy. Lehet te is ezt mondod mos. Nem elégít ki az az állapot, amiben vagyok. Erről nem Isten tehet. Csupán neked is szükséged van arra a „nukleáris erőre” melyet Steven kapott. Elmondanád mi is ez a nukleáris erő, ahogy te nevezted?

***STEVEN:*** *Ez az az éhség, amikor annyira éhessé váltam az Úrra, dicsőségére, kenetére, és még többre jelenlétéből az életemben. Olyannyira éheztem ezekre, hogy a szellemi éhségem nagyobb lett még a fizikainál is. Egyszerűen arra a pontra jutottam, hogy egyre többször visszatoltam a tányért és evés helyett is a Bibliát olvastam. És Isten kegyelme volt, hogy többször is egyszerűen nem is éreztem a fizikai éhséget. Így egyre több extra időt tudtam tölteni az Úrral imában, amit az Úr olyan nagyra értékelt, hogy egyre több átélésben volt Vele részem. Egyre több látomást kaptam. Szóval, Isten teljesítette azt az ígéretét, hogy aki szorgalmasan keresi Őt, azt megjutalmazza. Ezt a jutalmat kezdtem megtapasztalni. Péter életében is látjuk az Apcselben, hogy akkora kenet volt rajta, hogy még az árnyékától is meggyógyultak betegek. És az Úr megmutatta, hogy nem az árnyéka gyógyított, hanem mert olyan közel voltak az emberek a Péteren megnyugvó kenethez, hogy Péter olyan volt, mintha radióoaktív lenne, tehát sugározna. Volt valami, ami kijött belőle, ami meggyógyította a betegeket és én ezt nevezem Isten radioaktív nukleáris erejének, amire azt mondtam: „Uram, én akarok ebből még többet az életembe!” És ahogy kerestem az Urat, Ő egyre jobban növelte ezt a fajta erejét az életemen.*

**SID:** Meséld el, amikor Izráelben voltál. Ez teljesen elképesztő számomra, amikor egy hölgy próbált a közeledbe férkőzni és te hozzá sem értél és ő sem ért hozzád, mégis Istennek ez a nukleáris ereje sugárzott belőled.

***STEVEN:*** *Igen. Az Úr kenete jelen volt emberek gyógyítására és ahogy rámszállt Istennek ez a kenete és imádkoztam emberekért, teljesen körbevettek az emberek. Egyik a másik után gyógyult meg és kapta meg Isten kenetét. Volt egy hölgy, akinek nagy fájdalmai voltak, az egészet később levélben megírta. Azt írta: „Steven, annyira sok ember vett körül, hogy egyszerűen nem tudtam a közeledbe férkőzni, hogy rám tedd a kezed és imádkozz értem.” De ahogy közelebb és közelebb került, érezte az Úr kiáradó kenetét, mint amikor a dicsőség hulláma megcsapja, végigment az egész testén, és azon nyomban meggyógyult. Úgy, hogy senki nem imádkozott érte és nem tette rá a kezét.*

**SID:** Hiszem, hogy veled is ez fog hamarosan történni! Steven, emlékszel még amikor ezen a hatalmas nagy összejövetelen voltál Pennsylvaniában? Mesélj erről.

***STEVEN:*** *Nos, elmentem egy Pennsylvaniai gyülekezetbe, ahová meghívtak. Telefonban a pásztor azt mondta nagy gyülekezete van, tehát nagy tömegre számíthatunk. És persze én nem csak olyan helyekre megyek, ahol sok ember van, bárhová, ahol csak kevesen is vannak, de az Úr küldd, oda megyek. Azonban ahogy megérkeztem az összejövetel kezdésére, a legnagyobb megdöbbenésemre azt láttam, hogy mindössze nyolc ember jött el. Majd még este hét előtt 10 perccel is, csak ez a nyolc ember volt ott. Megkérdeztem tehát a pásztort, hogy mi történt a gyülekezet tagjaival. Azt mondta: „Nem régiben történt egy szakadás és sokan elhagyták a gyülekezetet.” Túl kellett tennem magam ezen a kezdeti elkedvtelenedésen, majd mire elkezdődött az Igehirdetés hatalmas tömeg gyűlt össze, kemény 15 fő. Az ellenség elkezdett gúnyolódni. Azt mondta: annyit készültél és imádkoztál erre az alkalomra, teljes időveszteség volt az egész. Majd azt mondtam Istennek: „Uram, úgy fogok most oda kiállni szolgálni ennek a 15 embernek, mintha 15,000 lenne!” Majd át is adtam az üzenetet, melyet az Úr adott arra az alkalomra, majd előrehoztak egy hölgyet, hogy imádkozzam érte. Ahogy ott állt előttem ez a hölgy, láttam, hogy gonosz szellemek befolyása alatt van. Elmondták, hogy épp most fogadta be a szívébe az Urat Megváltójaként, tehát még épp, hogy csak megtapasztalta az újjászületést és keresztény lett. Azt mondtam: „Hadd imádkozzam érted.” Ahogy imádkoztam érte, megdorgáltam azt a gonosz szellemet, mely az életén volt. Azonnal a földre esett, és az Úr Jézus csodálatosan betöltötte Szent Szellemével. Ahogy fölállt a padlóról, elkezdett nyelveken szólni, sőt prófétálni, és volt egy mennyei átélése is az Úrral. Elmondta, hogy látott két lábat, melyek odaléptek hozzá és látta a szögek helyét is a lábakon. Majd azt is látta, hogy volt ezen az emberen egy palást, és ekkor a Szent Szellem betöltötte. Ez a hölgy a 40-enes éveiben járt, és ahogy másnap reggel fölkelt és kisétált a házuk elé, életében először látta és tapasztalta, hogy kék az ég. Egész életében addig, szürkének látta az eget. Az derült ki, hogy volt a szemén egy szürkehályog, mely abban a pillanatban leesett a szeméről, hogy betöltötte őt a Szent Szellem és azonnal meglátta, amit az Úr akart, hogy lásson.*

**SID:** Az is kiderült később, hogy ez a hölgy muzulmán volt, és hasonló eset már több muzulmánnal is történt.

***STEVEN:*** *Igen. Sokan az arab világból, akik őszinte szívvel megtértek, befogadták Jézust Megváltójuknak és betöltötte őket a Szent Szellem, valami szürkehályog szerűség leesett a szemükről, és most már teljes életet tudnak élni, mindabban, amit Isten tervezett számukra.*

**SID:** Meséld el azt, amikor egy angyal szólt hozzád és azt mondta: „van a hallgatóságban egy csúfolódó, aki egy szavadat sem hiszi!”

***STEVEN:*** *Dél-Kaliforniában szolgáltam, amikor a Szent Szellem arra indított, hogy imádkozzam emberek pénztárcáiért. Nem személyesen, hanem úgy, hogy tartsák föl a tárcáikat a magasba, mert Isten anyagi áttörést akar nekik adni. Azt onnan tudtam, hogy az anyagi bőségről gondoskodó angyalok bevonultak az összejövetelre. Az emberek tehát elkezdték elővenni a pénztárcáikat és föltartották a magasba. Az alkalom után egyik ember odajött hozzám és elmondta, hogy szerinte ez volt az egyik legbutább dolog, legnagyobb hülyeség, amit életében látott. Azért fölemelte a tárcáját. Egy évvel később, amikor ismét meghívtak abba a gyülekezetbe szolgálni, ugyanaz az ember, már ott várt a folyosón, hogy beszélhessen velem. Azt mondta: „Steven, amikor tavaly itt szolgáltál, kérlek nézd el nekem, de óriási pénzügyi nyomás alatt voltam, mivel van kilenc gyermekem és nem volt munkám akkor már nyolc, vagy kilenc hónapja és már akkora súllyal nehezedett rám az anyagiak terhe, hogy elviselhetetlen volt a helyzet, nagyon akartam dolgozni. Szóval, amikor azt kérted, hogy nyújtsuk föl a pénztárcáinkat a magasba, azt gondoltam ez a legnagyobb bolondság amit életemben hallottam, mégis annyira kétségbeesetten szükségem volt az áttörésre, hogy föltartottam a tárcám, és olyan boldog vagyok, hogy megtettem, mivel biztosan tudom, hogy Isten angyalai ott voltak azon az alkalmon, hogy segítsenek az anyagiakról való gondviselésben. Onnan is tudom, hogy ez igaz, mert mindössze néhány napon belül jött az áttörés, kaptam állást. Kikötőmunkás lettem, kezdőfizetésként óránként 10,000 forintot kapok és még azt is mondták, hogy annyit túlórázhatok, amennyit akarok. Heteken belül kikerültem abból az óriási anyagi szorításból, amiben hosszú időn keresztül voltunk.”*

**SID:** Steven, most ebben a pillanatban is van itt angyal?

***STEVEN:*** *Igen, persze. Egy olyan angyal van most itt, aki a gyógyítási kenet felszabadításában fog segíteni. Az Úr Jézus a gyógyító maga, de angyalai segítenek ebben, mivel a gyógyító kenetet az egész világra küldi most, nagyon sokakhoz nézőink közül!*

**SID:** Oké. Miután visszajöttünk, megfoglak majd kérni, hogy imádkozz a nézőinkért. Steven, te szent irígységet váltasz ki belőlem nagyon sok minden miatt. Van egy olyan angyalod, akit „Jóságnak” hívnak, aki úgymond közbenjár érted és megkönnyíti az utazásaid során történő dolgokat. Mesélj el egyet a vele kapcsolatos történetekből.

***STEVEN:*** *Ez az angyal már rengetegszer segített különböző időkben. Egyszer egész Amerikát végig utaztuk, és ez az angyal a családi utazásainkat felügyeli. Egyszer például Miamiban, Floridában kellett szolgálnom. Családommal nagyon sietnünk kellett a reptérre, mert hurrikán közelgett a város felé, mi pedig már időben ott voltunk a reptéren, sőt még korábban is odaértünk. Mivel azonban beindult a pánik a közelgő hurrikán miatt, a reptéren teljes zűrzavar lett, mert egyszerre több ezren akartak azonnal fölszállni a repülőgépekre, hogy gyorsan elhagyják Miamit. Szóval én épp odaértem a felszálló kapuhoz és a légikísérő hölgy azt mondta: „Már mindenki fölszállt a gépre, már csak a Brook családra vártunk, önök az utolsók. Most azonnal föl kell szállnia, mert a gép indul.” Azt mondtam: „Dehát a feleségem még nincs itt, épp kávét ment venni valahol.” Erre a hölgy: „Ha most nem száll föl a gépre, itt fogja hagyni és lekésik a járatot.” Azt mondtam: „Dehát a feleségem nem hagyhatom itt!” De amint ezt kiejtettem, már ott is volt a feleségem. Tehát azt mondta a hölgy: „Mind a négyüknek most azonnal föl kell szállniuk a gépre!” Majd azt kérdezte, hol a másik utas?” Azt mondtam: „Dehát mindnyájan itt vagyunk!” Azt mondta: „Nézzék meg, itt van a rendszerben, hogy négy fő utazik.” Majd kérdezte: „Steven Brooks?” Azt mondtam: „én vagyok az.” Majd: „Ki a Kelly Brooks?” Azt mondtam: „a feleségem.” „Ki az Abigail Brooks?” „A lányom. Itt van mellettem. Ennyien vagyunk.” Erre ő: „Nem, itt az áll, hogy Jóság Brooks is önökkel utazik.”*

**SID:** Azt hittem már mindent hallottam tőled, amikor meghallottam mi történt Németországban. Meséld el!

***STEVEN:*** *Amikor Németországban voltam és épp a gyülekezetbe tartottunk, egy Luterán hívő ember volt a sofőrünk, aki nem beszélt angolul. Én viszont nem beszéltem németül. Ő a sofőr ülésen, én az anyósülésen, a lányom meg a hátsó ülésen ült. Ahogy mi a főúton haladtunk, a mellékútról haladóknak elsőbbségadási tábla, majd stop tábla is volt kitéve. Azonban egy autós ezt figyelmen kívül hagyva kihajtott, egyenesen a mi sávunkba, ahol épp voltunk. Sehová nem tudtunk kitérni előle, szóval már készültünk az ütközésre és a hatalmas becsapódásra, mivel ő csak még jobban gyorsított. A jobb oldali sávban haladtunk és ahogy mindnyájan azt vártuk, hogy megtörténik az ütközet, ehelyett a másik autó egyszerűen egybeolvadt a mienkkel. Ott láttam magam mellett a másik sofőrt és láttam az arcán a hatalmas pánikot. Egyszerűen nem ütköztünk össze, semmi nem törött el, nem hajlott meg, az üveg egyben maradt és legalább 60-70 méterig együtt haladtunk így, amíg a legközelebbi kijáratnál ki nem tudott menni, és mint amit levágtak rólunk, úgy haladt tovább. Ahol egy óriási autóbalesetnek kellett volna lennie, ott Isten elküldte egyik angyalát, aki abban a tizedmásodpercben, amikor kellett, szabadítást hozott nekünk.*

**SID:** Meséld el azt, amikor eldöntötted, hogy egész nap imádkozni fogsz, amikor a családod oda volt. Nyolc órán át nem történt semmi, majd mi is történt?

***STEVEN:*** *Miután imádkoztam 7 órán és 58 percen keresztül, miközben elmélkedtem, meditáltam is az Igén, láttam, hogy már a feleségem áll be az autóval a kocsibeállónkra. Tudtam, hogy csupán két percbe telik neki beállni és beérni a házba. Egész nap imában voltam, mégsem volt semmi különös látásom, sem látomásom. Még csak annyi kenet sem, hogy egy pihe felemelkedett voln az asztalról, mégis olyan jó érzés volt közösségben lenni az Úrral. Majd abban a két percben, hirtelen megszólalt az Úr és elkezdett beszélni hozzám. Erre azt mondtam: „De hát Uram, egész nap itt voltam, közel nyolc órán át. Miért vártad meg az utolsó két percet, hogy szólj hozzám?” Erre azt mondta: „Annyira élveztem a társaságod ma. Addig itt akartalak tartani, ameddig csak lehetett, ezért nem szóltam hozzád az utolsó pillanatig, mert nem akartam, hogy elmenj.”*

**SID:** Nehéz elhinni, pedig az Univerzum Teremtője élvezi a társaságunkat, a te társaságod is! Mit is mondott? Mondd el még egyszer!

***STEVEN:*** *Azt mondta: „Nem akartam szólni hozzád, csak az utolsó két percben, mivel ha hamarabb szóltam volna hozzád, elmentél volna innen. Ezért vártam az utolsó pillanatig, mert annyira élvezem a veled töltött időt. A lehető leghosszabb ideig próbáltalak itt tartani.”*

**SID:** Nos Steven, van most egy kis problémám. Azt mondtad gyógyító angyalok vannak most itt jelen és most el is kezdtem érezni a jelenlétüket. Hiszem, hogy itt az idő az imára!

***STEVEN:*** *Forróságot érzek. Érzem Isten dicsőségét.*

**SID:** Én is.

***STEVEN:*** *Azokhoz szeretnék most szólni, akiknek mentális, elme problémájuk van. Ugyanúgy, ahogy a testedben beteggé válhatsz, az elméd is meg tud betegedni. De most, a Jézus nevében, megdorgálok minden mentális betegséget. Ezeknek el kell most menniük, a Jézus nevében! Hagyd el az embereket, most! Köszönöm Jézus. Köszönöm Uram. Sid, az Úr most gerincferdüléseseket is gyógyít. Ha ezzel van problémád, emeld föl most a kezed. Érezni fogod, amint egy forróság átjárja a hátad. Parancsolok most a gerincednek, hogy egyenesedjen ki és tökéletes formájú legyen! Parancsolok az idegeknek, inaknak, csigolyáknak és porcoknak, hogy gyógyuljanak meg most, a Jézus nevében. Dicsőség Istennek, árad a kenete!*

**SID:** Igen. Azért vagyok most csendben, mert annyi mondanivaló lenne még, azonban hiszem, hogy még Isten nem fejezte be a gyógyítást. Hiszem, hogy Ő most megnyit füleket. Süket fülek, nyíljatok meg, a Jézus nevében! És ahogy Steven is mondta, gerincferdülés, és minden más hát, vagy derékfájás. Ha fájdalmaid vannak a csípődben, újjaidban – ízületi gyulladás. Kezdd el mozgatni ezeket, és meglátod, hogy szabad vagy! Mutat még valamit neked az Úr?

***STEVEN:*** *Igen. Én is megerősítem, hogy az Úr megnyit most süket füleket. Ha érzel egy zümmögő, csengő érzést a füledben, ez elmegy most! Egyik nézőnk fülében már ott volt ez a csengő hang 20 éve, de most azonnal elhagy téged! Látom, ahogy megnyílnak fülek. Kristály tiszta módon fogsz hallani! Ha megvizsgálod a füled, látni fogod, hogy valami megváltozott. Hosszú-hosszú ideje nem hallottál olyan jól, mint ahogy most fogsz!*